Source: https://eur-lex.europa.eu/legal-content/RO/TXT/HTML/?uri=OJ:L:2019:269:FULL&from=SL
Timestamp: 2020-01-26 05:18:01+00:00
Document Index: 14106929

Matched Legal Cases: ['articolul 18', 'Articolul 18', 'articolul 18', 'articolul 18', 'articolul 18', 'articolul 18', 'articolul 4', 'articolul 2', 'articolul 18', 'Articolul 7', 'Articolul 9', 'articolul 9', 'Articolul 10', 'Articolul 12', 'articolul 18', 'articolul 11', 'Articolul 18', 'articolul 40', 'articolul 41', 'articolul 41', 'articolul 45', 'articolul 58', 'articolul 13', 'articolul 14']

Jurnalul Oficial L 269/2019
Decizia de punere în aplicare (UE) 2019/1752 a Comisiei din 25 februarie 2019 de stabilire a chestionarelor, precum și a formatului și a frecvenței rapoartelor pe care statele membre trebuie să le întocmească în conformitate cu Regulamentul (UE) 2017/852 al Parlamentului European și al Consiliului [notificată cu numărul C(2019) 1423] ( 1 )
Rectificare la Decizia (UE) 2016/1790 a Consiliului din 12 februarie 2016 privind încheierea Revizuirii 3 a Acordului Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (Acordul din 1958 revizuit) ( JO L 274, 11.10.2016 )
Rectificare la Regulamentul delegat (UE) 2019/33 al Comisiei din 17 octombrie 2018 de completare a Regulamentului (UE) nr. 1308/2013 al Parlamentului European și al Consiliului în ceea ce privește cererile de protecție a denumirilor de origine, a indicațiilor geografice și a mențiunilor tradiționale din sectorul vitivinicol, procedura de opoziție, restricțiile de utilizare, modificările caietelor de sarcini ale produselor, anularea protecției și etichetarea și prezentarea ( JO L 009, 11.1.2019 )
DECIZIA DE PUNERE ÎN APLICARE (UE) 2019/1752 A COMISIEI
din 25 februarie 2019
de stabilire a chestionarelor, precum și a formatului și a frecvenței rapoartelor pe care statele membre trebuie să le întocmească în conformitate cu Regulamentul (UE) 2017/852 al Parlamentului European și al Consiliului
[notificată cu numărul C(2019) 1423]
având în vedere Regulamentul (UE) 2017/852 al Parlamentului European și al Consiliului din 17 mai 2017 privind mercurul și de abrogare a Regulamentului (CE) nr. 1102/2008 (1), în special articolul 18 alineatul (2) al doilea paragraf,
Articolul 18 alineatul (1) din Regulamentul (UE) 2017/852 impune statelor membre ca, până la 1 ianuarie 2020 și la intervale corespunzătoare ulterior, să transmită Comisiei și să pună la dispoziția publicului pe internet un raport cuprinzând informații privind punerea în aplicare a regulamentului menționat, precum și anumite alte tipuri de informații enumerate la articolul respectiv.
Chestionarele care trebuie utilizate de statele membre pentru raportare în conformitate cu articolul 18 alineatul (1) din Regulamentul (UE) 2017/852 ar trebui să fie întocmite într-un mod care să sprijine Comisia să transmită Parlamentului European și Consiliului rapoarte privind punerea în aplicare și revizuirea regulamentului respectiv în temeiul articolului 19 alineatul (2) din regulament. Chestionarele ar trebui, de asemenea, să permită Uniunii să își îndeplinească obligația de raportare în temeiul articolului 21 din Convenția de la Minamata privind mercurul adoptată la Kumamoto, Japonia, la 10 octombrie 2013 (denumită în continuare „convenția”).
În conformitate cu articolul 18 alineatul (2) al doilea paragraf din Regulamentul (UE) 2017/852, chestionarele de raportare cerute de regulamentul respectiv nu trebuie să dubleze obligațiile de raportare în sarcina părților la convenție, astfel cum sunt prevăzute în Decizia MC-1/8, adoptată de Conferința părților la convenție în cadrul primei sale reuniuni (2), însă este oportun ca acestea să abordeze anumite elemente de raportare vizate de Decizia MC-1/8 pentru a detalia și mai mult informațiile cerute, în vederea realizării unei evaluări eficace a punerii în aplicare a Regulamentului (UE) 2017/852.
Informațiile privind importurile de mercur și de amestecuri de mercur cu o concentrație de mercur de cel puțin 95 % din greutate ar trebui raportate anual, având în vedere impactul potențial ridicat asupra mediului și a sănătății publice al gestionării defectuoase a mercurului. Cu toate acestea, pentru a reduce sarcina administrativă, ar trebui să se renunțe la obligația de a furniza astfel de informații în cazul în care un stat membru transmite Comisiei o copie a formularului (formularelor) utilizat(e) pentru a acorda sau a refuza aprobarea scrisă la import în temeiul articolului 4 alineatul (1) al doilea paragraf din Regulamentul (UE) 2017/852.
În cazul în care informațiile care trebuie raportate sunt legate de entități localizate geografic, cum ar fi instalațiile și siturile industriale, informațiile ar trebui raportate în conformitate cu Directiva 2007/2/CE a Parlamentului European și a Consiliului (3).
Chestionarele ar trebui să abordeze dispozițiile principale ale Regulamentului (UE) 2017/852, inclusiv cele privind eliminarea treptată a proceselor de fabricație care implică utilizarea mercurului sau a compușilor de mercur, a activităților de minerit și prelucrare auriferă artizanală și la scară redusă și a amalgamului dentar și ar trebui, de asemenea, să solicite informații privind dificultățile semnificative în punerea în aplicare a altor dispoziții ale regulamentului respectiv. În plus, în chestionare ar trebui să se solicite furnizarea de informații privind indicatorii-cheie de performanță, inclusiv date privind comerțul cu mercur și cantitățile de mercur stocate sau eliminate.
Măsurile prevăzute în prezenta decizie sunt conforme cu avizul comitetului instituit în temeiul articolului 22 alineatul (1) din Regulamentul (UE) 2017/852,
(1) În scopul transmiterii către Comisie a rapoartelor privind punerea în aplicare a articolului 4 din Regulamentul (UE) 2017/852 în conformitate cu articolul 18 alineatul (1) din regulamentul respectiv, statele membre utilizează chestionarul prevăzut în anexa I la prezenta decizie.
(2) Informațiile menționate la punctul 1.1 din anexa I sunt puse la dispoziția Comisiei până la data de 31 ianuarie a fiecărui an (N) pentru anul de raportare N-1.
Informațiile menționate la punctul 1.2 din anexa I sunt puse la dispoziția Comisiei până la data de 30 septembrie a fiecărui an (N) pentru anul de raportare N-1.
(3) Informațiile menționate la punctul 1.1 din anexa I nu sunt cerute în cazul în care un stat membru transmite Comisiei o copie a formularului (formularelor) utilizat(e) pentru a acorda sau a refuza aprobarea scrisă la import în temeiul articolului 4 alineatul (1) al doilea paragraf din Regulamentul (UE) 2017/852 în cursul anului de raportare N-1. Statele membre pun la dispoziție aceste copii până cel târziu la data de 31 ianuarie a fiecărui an (N) pentru anul de raportare N-1 sau pot alege să le pună la dispoziție în orice moment în cursul perioadei de raportare N-1.
(1) În scopul transmiterii către Comisie a rapoartelor în conformitate cu articolul 18 alineatul (1) din Regulamentul (UE) 2017/852, cu excepția rapoartelor privind punerea în aplicare a articolului 4 din regulamentul respectiv, statele membre utilizează chestionarul prevăzut în anexa II la prezenta decizie.
(2) Informațiile prevăzute în anexa II sunt puse la dispoziția Comisiei conform următorului calendar:
primul raport privind anii de raportare 2017 și 2018 este pus la dispoziție până cel târziu la 1 ianuarie 2020;
al doilea raport privind perioada de raportare 2019-2020 este pus la dispoziție până cel târziu la 30 septembrie 2021;
al treilea raport privind perioada de raportare 2021-2022 este pus la dispoziție până cel târziu la 30 septembrie 2023;
al patrulea raport privind perioada de raportare 2023-2024 este pus la dispoziție până cel târziu la 30 septembrie 2025;
al cincilea raport privind perioada de raportare 2025-2028 este pus la dispoziție până cel târziu la 30 septembrie 2029.
Adoptată la Bruxelles, 25 februarie 2019.
(1) JO L 137, 24.5.2017, p. 1.
(2) Decizia MC-1/8, Calendarul și formatul rapoartelor transmise de părți, Raport al Conferinței părților la Convenția de la Minamata privind mercurul referitor la activitatea desfășurată în cadrul primei sale reuniuni (http://www.mercuryconvention.org).
(3) Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (INSPIRE) (JO L 108, 25.4.2007, p. 1).
Informații privind restricțiile la import care trebuie puse la dispoziția Comisiei de către statele membre în scopul raportării privind punerea în aplicare a Regulamentului (UE) 2017/852
1. Statul membru a acordat o autorizație scrisă pentru importul de mercur sau de amestecuri de mercur pentru o utilizare permisă în conformitate cu articolul 4 alineatul (1) al doilea paragraf din Regulamentul (UE) 2017/852?
În caz afirmativ, furnizați următoarele informații:
Mercur și amestecuri de mercur care nu sunt considerate deșeuri (1)
cantitatea de mercur sau de amestecuri de mercur importată;
utilizarea preconizată (utilizările preconizate) pentru mercurul sau amestecurile de mercur importate (t/an per utilizare preconizată).
Mercur ca deșeu
cantitatea de deșeuri de mercur importată;
operațiunea (operațiunile) de eliminare sau recuperare preconizată (preconizate) (t/an per operațiune preconizată) (2) .
În cazul importurilor destinate unei operațiuni intermediare de eliminare sau de recuperare, furnizați informații privind operațiunea definitivă (operațiunile definitive) de eliminare sau de recuperare preconizată (preconizate) ulterior (3) .
În cazul importurilor destinate unei alte operațiuni (unor alte operațiuni) de recuperare decât operațiunile intermediare de recuperare, furnizați informații privind utilizarea preconizată a materialului rezultat din operațiunea definitivă (operațiunile definitive) de recuperare.
(1) Informațiile de la întrebarea 1.1 nu sunt cerute în cazul în care un stat membru transmite Comisiei o copie a formularului (formularelor) utilizat(e) pentru a acorda sau a refuza aprobarea scrisă la import în temeiul articolului 4 alineatul (1) al doilea paragraf din Regulamentul (UE) 2017/852 în cursul anului de raportare N-1.
(2) Informațiile privind tipul (tipurile) de operațiuni de eliminare sau recuperare trebuie raportate cu ajutorul codurilor stabilite în secțiunile A și, respectiv, B ale anexei IV la Convenția de la Basel din 22 martie 1989 privind controlul transportului peste frontiere al deșeurilor periculoase și al eliminării acestora (JO L 39, 16.2.1993, p. 3).
(3) Operațiunile de „eliminare intermediară” și „recuperare intermediară” sunt definite la articolul 2 punctele 5 și, respectiv, 7 din Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri (JO L 190, 12.7.2006, p. 1).
Alte informații decât cele privind restricțiile la import care trebuie puse la dispoziția Comisiei de către statele membre în scopul raportării privind punerea în aplicare a Regulamentului (UE) 2017/852
Nota 1: în cazul unui răspuns afirmativ la întrebările 1.2 și/sau 2.1, nu sunt necesare informații privind sub-întrebările conexe 1.2 (i)-(v) și/sau 2.1 (i), în cazul în care toate informațiile sunt incluse într-un raport furnizat de statul membru în conformitate cu obligația sa de raportare stabilită în temeiul articolului 21 din Convenția de la Minamata și în cazul în care raportul relevant a fost pus la dispoziția Comisiei în conformitate cu articolul 18 alineatul (3) din Regulamentul (UE) 2017/852.
Nota 2: răspunsurile la întrebările marcate cu un asterisc (*) sunt opționale.
1. Articolul 7 alineatele (1) și (2) din Regulamentul (UE) 2017/852: Activități industriale
Următoarele procese de fabricație care implică utilizarea mercurului și a compușilor de mercur au fost eliminate treptat până la datele menționate în partea I din anexa III la Regulamentul (UE) 2017/852 (1)?
Producția de clorură de vinil monomer (care trebuie eliminată treptat până cel târziu la 1 ianuarie 2022)
În caz negativ, furnizați următoarele informații:
motivul (motivele) pentru perpetuarea acestui proces de fabricație după data eliminării treptate;
măsura luată sau planificată (măsurile luate sau planificate) pentru eliminarea treptată a procesului de fabricație și calendarul aferent.
Producția de cloralcali (care trebuie eliminată treptat până cel târziu la 11 decembrie 2017)
Producția de metilat sau etilat de sodiu sau de potasiu (care trebuie eliminată treptat până cel târziu la 1 ianuarie 2028)
Producția de poliuretan (care trebuie eliminată treptat până cel târziu la 1 ianuarie 2018)
Pe teritoriul statului membru există instalații care produc metilat sau etilat de sodiu sau de potasiu care utilizează un proces de fabricație ce implică utilizarea mercurului și a compușilor de mercur, astfel cum se menționează în partea II din anexa III la Regulamentul (UE) 2017/852?
În caz afirmativ, pentru fiecare instalație în cauză furnizați următoarele informații:
identificatorul unic care respectă cerințele Directivei 2007/2/CE;
capacitatea operațională anuală a fiecărei instalații (t/an) pentru anul 2017 și următorii ani;
dacă în fiecare instalație a fost sau este încă utilizat mercurul provenit din mineritul primar al mercurului;
pentru anul 2010, pentru fiecare instalație, nivelul evacuărilor directe și indirecte de mercur și de compuși de mercur în aer, apă și sol raportat la producția unității (exprimate în kg de mercur și de compuși de mercur per kt de metilat sau etilat de sodiu sau de potasiu produsă);
pentru anul 2020 și următorii ani, pentru fiecare instalație, nivelul evacuărilor directe și indirecte de mercur și de compuși de mercur în aer, apă și sol raportat la producția unității (exprimate în kg de mercur și de compuși de mercur per kt de metilat sau etilat de sodiu sau de potasiu produsă).
2. Articolul 9 din Regulamentul (UE) 2017/852: mineritul și prelucrarea auriferă artizanală și la scară redusă
Statul membru a găsit dovezi că există mai mult decât doar cazuri izolate de utilizare a amalgamării mercurului pentru a extrage aur pe teritoriul său?
Autoritatea competentă a statului membru a elaborat și a pus în aplicare un plan național privind mineritul și prelucrarea auriferă artizanală și la scară redusă în conformitate cu articolul 9 alineatul (2) și cu anexa IV la Regulamentul (UE) 2017/852?
În caz afirmativ, furnizați un link internet către planul național privind mineritul și prelucrarea auriferă artizanală și la scară redusă.
În caz negativ, furnizați informații privind motivul (motivele) de a nu elabora și pune în aplicare un plan național privind mineritul și prelucrarea auriferă artizanală și la scară redusă și privind măsurile luate și/sau planificate în vederea elaborării unui astfel de plan și calendarul aferent.
3. Articolul 10 din Regulamentul (UE) 2017/852: amalgamul dentar
Statul membru s-a confruntat cu probleme importante în ceea ce privește punerea în aplicare a articolului 10 din Regulamentul (UE) 2017/852 privind amalgamul dentar?
natura și amploarea problemelor;
măsura luată (măsurile luate) și/sau planificată (planificate) pentru rezolvarea acestor probleme și calendarul aferent.
4. Articolul 12 din Regulamentul (UE) 2017/852: raportarea surselor importante
În conformitate cu articolul 18 alineatul (1) litera (c) din Regulamentul (UE) 2017/852, furnizați următorul rezumat al informațiilor pe care operatorii economici le-au transmis autorităților competente din statul membru în temeiul articolului 12 alineatele (1) și (2) din regulamentul respectiv:
lista instalațiilor în cauză pe tipuri de surse importante menționate la articolul 11 literele (a), (b) și (c) din Regulamentul (UE) 2017/852 și identificatorul aferent:
Producția de cloralcali:
lista instalațiilor;
identificatorii unici care respectă cerințele Directivei 2007/2/CE.
Purificarea gazului natural:
Industria minieră neferoasă și procesele de topire:
Cantitatea totală de deșeuri de mercur depozitată în fiecare instalație menționată la întrebarea 4.1.1 (i), (ii) și (iii) la data de 31 decembrie a fiecărui an de raportare din cadrul fiecărei perioade de raportare, exprimată în tone.
Cantitatea totală de deșeuri de mercur, exprimată în tone, trimisă anual către următoarele instalații pentru gestionarea deșeurilor de fiecare instalație menționată la întrebarea 4.1.1, pentru fiecare an vizat de perioada de raportare:
cantitatea totală de deșeuri de mercur trimisă către instalațiile care efectuează depozitarea temporară a deșeurilor de mercur;
cantitatea totală de deșeuri de mercur trimisă către instalațiile care efectuează transformarea, și, după caz, solidificarea deșeurilor de mercur;
cantitatea totală de deșeuri de mercur trimisă către instalațiile care efectuează depozitarea permanentă a deșeurilor de mercur.
* Orice alte informații relevante pe care statul membru dorește să le pună la dispoziție.
5. Articolul 18 alineatul (1) literele (d) și (e) din Regulamentul (UE) 2017/852: alte rapoarte solicitate în temeiul articolului 18 din Regulamentul (UE) 2017/852
Furnizați următoarele informații privind mercurul situat pe teritoriul statului membru:
o listă a siturilor unde se află stocuri de peste 50 de tone metrice de mercur, altele decât deșeurile de mercur, la data de 31 decembrie a fiecărui an de raportare, inclusiv identificatorii unici care respectă cerințele Directivei 2007/2/CE;
cantitatea totală de mercur, alta decât deșeurile de mercur, depozitată la data de 31 decembrie a fiecărui an de raportare în fiecare sit identificat la punctul (i), exprimată în tone.
Furnizați următoarele informații privind deșeurile de mercur situate pe teritoriul statului membru:
o listă a siturilor unde sunt acumulate peste 50 de tone metrice de deșeuri de mercur la data de 31 decembrie a fiecărui an de raportare, inclusiv identificatorii unici care respectă cerințele Directivei 2007/2/CE;
cantitatea totală de deșeuri de mercur acumulată la data de 31 decembrie a fiecărui an de raportare în fiecare sit identificat la punctul (i), exprimată în tone.
Furnizați următoarele informații, în cazul în care acestea sunt puse la dispoziția statului membru:
o listă a surselor de unde se obțin peste 10 tone metrice de mercur pe an, inclusiv identificatorii unici care respectă cerințele Directivei 2007/2/CE;
cantitatea totală de mercur obținut la data de 31 decembrie a fiecărui an de raportare, pentru fiecare sursă identificată la punctul (i), exprimată în tone.
6. Întrebări finale
* Statul membru s-a confruntat cu alte probleme importante în ceea ce privește punerea în aplicare a Regulamentului (UE) 2017/852?
explicarea problemelor cu care s-a confruntat statul membru;
informații privind măsurile luate sau planificate pentru abordarea dificultăților și calendarul aferent.
* Statul membru poate face schimb de informații privind alte inițiative de promovare a punerii în aplicare întreprinse sau planificate.
(1) Răspunsurile la întrebările 1.1.1, 1.1.2, 1.1.3 și 1.1.4 și informațiile cu privire la acestea trebuie furnizate doar în primul raport care se transmite după datele relevante ale eliminării treptate.
Rectificare la Decizia (UE) 2016/1790 a Consiliului din 12 februarie 2016 privind încheierea Revizuirii 3 a Acordului Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul din 1958 revizuit”)
(Jurnalul Oficial al Uniunii Europene L 274 din 11 octombrie 2016)
1. În cuprins și la pagina 2, titlul:
„12 februarie 2016”,
„17 iunie 2016”.
2. La pagina 3, formula finală:
„Adoptată la Bruxelles, 12 februarie 2016.”,
„Adoptată la Bruxelles, 17 iunie 2016.”
Rectificare la Regulamentul delegat (UE) 2019/33 al Comisiei din 17 octombrie 2018 de completare a Regulamentului (UE) nr. 1308/2013 al Parlamentului European și al Consiliului în ceea ce privește cererile de protecție a denumirilor de origine, a indicațiilor geografice și a mențiunilor tradiționale din sectorul vitivinicol, procedura de opoziție, restricțiile de utilizare, modificările caietelor de sarcini ale produselor, anularea protecției și etichetarea și prezentarea
(Jurnalul Oficial al Uniunii Europene L 9 din 11 ianuarie 2019)
La pagina 20, la articolul 40 alineatul (2):
„(2)Prin derogare de la alineatul (1), indicațiile obligatorii menționate la articolul 41 alineatul (1) și numărul lotului pot să apară în afara câmpului vizual menționat la alineatul respectiv.”,
„(2)Prin derogare de la alineatul (1), indicațiile obligatorii menționate la articolul 41 alineatul (1), indicarea importatorului și numărul lotului pot să apară în afara câmpului vizual menționat la alineatul respectiv.”
La pagina 22, la articolul 45 alineatul (1) al treilea paragraf:
„Primul și al doilea paragraf nu aduc atingere articolelor 47 și 56.”,
„Primul și al doilea paragraf nu aduc atingere articolelor 46 și 55.”
La pagina 29, la articolul 58 alineatul (1):
„(1) Statele membre pot impune obligativitatea, interzicerea sau limitarea utilizării indicațiilor menționate la articolele 49, 50, 52, 53 și 55 din prezentul regulament și la articolul 13 din Regulamentul de punere în aplicare (UE) 2019/34 în cazul produselor vitivinicole cu denumiri de origine protejate sau cu indicații geografice protejate fabricate pe teritoriul lor, prin introducerea unor condiții mai stricte decât cele prevăzute în prezentul capitol, prin intermediul caietelor de sarcini aferente respectivelor produse vitivinicole.”,
„(1) Statele membre pot impune obligativitatea, interzicerea sau limitarea utilizării indicațiilor menționate la articolele 49, 50, 52, 53 și 55 din prezentul regulament și la articolul 14 din Regulamentul de punere în aplicare (UE) 2019/34 în cazul produselor vitivinicole cu denumiri de origine protejate sau cu indicații geografice protejate fabricate pe teritoriul lor, prin introducerea unor condiții mai stricte decât cele prevăzute în prezentul capitol, prin intermediul caietelor de sarcini aferente respectivelor produse vitivinicole.”